open-index/open-wikipedia-markdown huggingface dataset:
Քենան Յըլդըզ

**Քենան Յըլդըզ** (; ), թուրք ֆուտբոլիստ, իտալական «Յուվենտուս» ակումբի և Թուրքիայի ազգային հավաքականի հարձակվողական ոճի կիսապաշտպան։ Եվրոպայի 2024 թվականի առաջնության մասնակից։

## Ակումբային կարիերա
Քենան Յըլդըզը գերմանական «Զալլերն Ռեգենսբուրգ», «Յան Ռեգենսբուրգ» և «Բավարիա» ակումբների սան է: 2022 թվականին միացել է իտալական «Յուվենտուսին»։ 2022 թվականի դեկտեմբերի 17-ին իր նորամուտն է նշել «Յուվենտուս Նեքստ Ջեն» ֆարմ-ակումբի կազմում «Վիրտուս Վերոնա» ակումբի դեմ Սերիա C-ի խաղում։ 2023 թվականի օգոստոսի 20-ին իր նորամուտն է նշել ակումբի հիմնական թիմում՝ փոխարինման դուրս գալով «Ուդինեզեի» դեմ Սերիա A-ի խաղում։ 2023 թվականի դեկտեմբերի 23-ին Յըլդըզը առաջին անգամ հանդես է եկել «Յուվենտուսի» մեկնարկային կազմում «Ֆրոզինոնեի» դեմ  Սերիա A-ի խաղում, ինչպես նաև խփել է իր առաջին գոլը ակումբի կազմում։ 2024 թվականի մայիսի 15-ին «Յուվենտուսի» հետ նվաճել է Իտալիայի գավաթը։

2024 թվականի սեպտեմբերի 17-ին Յըլդըզը իր նորամուտն է նշել Չեմպիոնների լիգայում՝ սկսելով և գոլ խփելով ՊՍՎ-ի դեմ խաղում։ Սա նոր մրցաշարային ձևաչափում խփված առաջին գոլն էր։ Քենանը դարձավ «Յուվենտուսի» ամենաերիտասարդ ռմբարկուն Չեմպիոնների լիգայում՝ գերազանցելով ակումբի լեգենդ Ալեսանդրո Դել Պիեռոյի ռեկորդը։

## Հավաքականի կարիերա
Նա խաղացել է Թուրքիայի մինչև 17 և 21 տարեկանների հավաքականներում, ինչպես նաև հիմնական կազմում։

## Ձեռքբերումներ
**«Յուվենտուս»**
* Իտալիայի գավաթի հաղթող․ 2023/24

## Ծանոթագրություններ

Կատեգորիա:1995 ծնունդներ
Կատեգորիա:Բավարիա Մյունխենի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական ծագմամբ գերմանացիներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի լեգեոներ ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Թուրքիայի ֆուտբոլի ազգային հավաքական
Կատեգորիա:Իտալիայի լեգեոներ ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կաապեր

**Կաապեր** կամ **Կա-ապեր** (  ), որը նաև հայտնի է որպես **Շեյխ էլ-Բելեդ** («Գյուղապետ»), հին եգիպտացի գրագիր և քուրմ, ով ապրել է 4-5 - րդ դինաստիաների վերջում (մոտ 2500 մ.թ.ա.): Չնայած իր ցածր դիրքին՝ նա հայտնի է իր լավ մշակված փայտե արձանով։

## Կենսագրություն
Կաապերի կյանքի մասին քիչ բան է հայտնի։ Նրա տիտղոսները ներառում էին «հերիհեբ» (  ) և «փարավոնի բանակային գրագիր» (կարող է կապված լինել Պաղեստինում ինչ-որ ռազմական արշավանքի հետ)։

## Դամբարան
ձախից|մինի| Կանացի կիսանդրի Կաապերի մաստաբայից
Նրա մաստաբան («Saqqara C8») 1860 թվականին հայտնաբերել է Օգյուստ Մարիետը Սակկարա նեկրոպոլիսում՝ Ջոսերի աստիճանային բուրգից հյուսիս։ Պեղումների ժամանակ արձանը հայտնաբերած եգիպտացի բանվորները ըստ երևույթին, տպավորված նրա ռեալիզմով, անվանել են այն *Շեյխ էլ-Բելեդ* ( արաբերեն ՝ «Գյուղապետ»)՝ տեսնելով արձանի նմանությունը տեղի ավահի հետ: 112 սմ բարձրությամբ արձանը փորագրված է սիկամորի փայտից () և ներկայումս ցուցադրվում է Կահիրեի եգիպտական թանգարանում (CG 34): Արձանը պատկերում էգեր մարդու, որը քայլում է գավազանը ձեռքին։ Կլոր, հանգիստ դեմքը բնական տեսք ունի  աչքերը պատրաստված են ժայռաբյուրեղից և փոքր պղնձե թիթեղներից: Աչքի վրա սպիտակ բիծը կարող է լինել կատարակտի մասին առաջին հիշատակումը բժշկական պատմության մեջ:

Այս արձանը 4-րդ դինաստիայի վերջում ձեռք բերված ռեալիստական կատարման բարձր մակարդակի հմտության օրինակ է: Նույն մաստաբաjում հայտնաբերված կնոջ փայտե արձանը (CG 33) կարող էր պատկանել Կաապերի կնոջը։

## Տես նաև
* Հին եգիպտական արվեստ
* Հին Եգիպտոսի քանդակ

## Գրականություն
* Vandersleyen, Claude I. La Date du Cheikh el-Beled // Journal of Egyptian Archaeology : journal. — 1983. — Vol. 69.

## Ծանոթագրություններ

Կատեգորիա:Հին եգիպտացիներ
Կատեգորիա:Մ.թ.ա. 26-րդ դարի մահեր
Կատեգորիա:Փայտե քանդակներ
Կլոդի Գալե

**Կլոդի Գալե** (, ), ֆրանսիացի գրող: Նրա «Լes Déferlantes» վեպը, որը լույս է տեսել 2008 թվականին, արժանացել է բազմաթիվ գրական մրցանակների։

## Կենսագրություն
Գալեն, որը ծագմամբ ֆերմերների ընտանիքից էր, ծնվել է 1961 թվականին Ֆրանսիայում՝ Իզերում՝ Բուրգուեն Ժալյեում։ Mանկությունն անցկացրել է Սեն-Սավինում (Իզերի դեպարտամենտ)։ 

Դեռահասություն տարիքից սկսած՝ ստեղծոգործել է: Բայց Կլոդի Գալեն, որը աշխատում է որպես ուսուցչուհի, առաջարկել է բազմաթիվ ձեռագրեր, նախքան իր առաջին վեպի լույս տեսնելը։

2001 թվականին նրա «Office des vivants» ձեռագիրը փոխանցվել է հրատարակիչ Սիլվի Գրասիային։ Սա նրա առաջին հրապարակումն էր։ 2008 թվականին «Les Déferlantes»-ի հրատարակումն ու հաջողությունը իսկապես գրողի նկատմամբ հետաքրքրություն են առաջացրել, հաջողությունը հաստատվել է «l ' amour est une île» հրատարակությամբ։

Իր առաջին գրական հաջողություններից հետո Գալեն ավելի շատ է նվիրվել գրելուն՝ դասավանդելով շաբաթական ընդամենը 2 օր Անտոնի Ռեալեի, այնուհետև Ժան Անրի Ֆաբրի տարրական դպրոցներում Սերինյան դյու Կոմտե քաղաքում: «Les Déferlantes»-ի հաջողությունից հետո թողել է աշխատանքը կրթության ոլորտում։ Նա նաև սիրում էր նկարել։
Կլոդին ապրում է Յուշո գյուղում և գնահատում է բնության և եղանակների անդորրն ու գեղեցկությունը։ 

Նա նշում է, որ հաջողությունն իրեն հնարավորություն է տալիս փախչել տարածաշրջան, որի միջավայրն ու մթնոլորտը նա օգտագործում է իր վեպերի համար, ինչպես արել է «Les Déferlantes»-ի համար՝ հեռանալով Կոտանտեն։

Նախքան «Actes Sud» հրատարակչությանը անցնելը, նա հրատարակել է վեց վեպ «Rouergue» հրատարակչությունում։ Գալեի աշխատանքները լույս են տեսնում նաև փափաուկ կազմով և թվային ձևաչափով։ 

Նրա ոճն առանձնանում է զսպվածությամբ։ Կլոդիի կերպարները շատ զգայուն են, մի փոքր գտնվում են հասարակական կյանքի ծայրամասում։ Նրանք լողում են քնքշության և հեզության մեջ։

## Քննադատների մեջբերումներ
«Նրա նուրբ, բարդ և այնքան պարզ բանաստեղծական գրիչը...»։
«Կորած ճակատագրերի դաժանության մասին պատմելու նազելի և պարզ, նրա մերկ շնորհքով նամակը փառաբանում է երազների մաքուր գեղեցկությունը»։

## Էկրանավորումներ
* 2013՝ «Les Déferlantes» -  Էլեոնորա Ֆոշեի հեռուստաֆիլմը՝ հիմնված 2008 թվականի համանուն վեպի վրա, սցենարը՝ Էլեոնորա Ֆոշեի և Լորան Վաշոյի, Ֆրանսիա։ Սիլվի Աներուի և Բրունո Տոդեսկինիի մասնակցությամբ (հեռարձակվել է Արտեով 2013 թվականի նոյեմբերի 22-ին)։

## Ծանոթագրություններ

Կատեգորիա:21-րդ դարի գրականություն
Կատեգորիա:Ֆրանսիացի գրողներ
Կատեգորիա:Ֆրանսիացի մանկավարժներ
Կոտա Կինաբալու

**Կոտա Կինաբալու** (  ), մինչև 1968 թվականի սեպտեմբերի 30-ը՝ *Ջեսելտոն* ( ), քաղաք Մալայզիայում, Սաբահ նահանգի մայրաքաղաքը : Գտնվում է Կալիմանտան կղզու հյուսիսարևելյան մասում՝ Հարավչինական ծովի ափին : Քաղաքի մերձակայքում տարածվում է «The Tunku Abdul Rahman National Park» ծովային ազգային պարկը, հանդիպակաց  կողմում վեր է խոյանում Կինաբալու լեռը, որի անունը տեղ է գտել քաղաքի անվան մեջ: 2024 թվականի սկզբի տվյալներով Կոտա Կինաբալուն ունի մոտավորապես 601 հազար բնակիչ. այդ ցուցանիշով առաջինն է Սաբահ նահանգում և 6-րդը՝ Մալայզիայում:

Կոտա Կինաբալուն զբոսաշրջային կարևոր կենտրոն է, ուր այցելում է Սաբահ և Կալիմանտան եկող ճանապարհորդների զգալի մասը: Զբոսաշրջային բազմաթիվ գրավչություններ ունի հատկապես Կինաբալու ազգային պարկը, որը տարածվում է քաղաքից 90 կիլոմետր հեռավորության վրա: Կոտա Կինաբալուն նաև Արևելյան Մալայզիայի արդյունաբերական և առևտրային կենտրոններից է։ Այս երկու գործոնները ևս որոշակի դեր են խաղացել, որ քաղաքը դառնա Մալայզիայի ամենաարագ զարգացող բնակավայրերից մեկը:

## Ծանոթագրություններ

## Արտաքին հղումներ
* Джесселтон // Краткая географическая энциклопедия : в 5 т. / глав. ред. А. А. Григорьев. — М. : Советская энциклопедия, 1960. — Т. 1 : Ааре — Дятьково. — С. 538. — (Энциклопедии. Словари. Справочники.). — 62 000 экз.

Կատեգորիա:1882 թվականին հիմնադրված բնակավայրեր
Կատեգորիա:1882 հիմնադրումներ Ասիայում
Կատեգորիա:Մալայզիայի բնակավայրեր
Կատեգորիա:Մալայզիայի քաղաքներ
Կոտա Բարու

**Կոտա Բարու** (  ; ), քաղաք Մալայզիայում, Քելանտան նահանգի վարչական կենտրոնը։ Քաղաքի անունը մալայերենից կարելի է թարգմանել որպես «նոր քաղաք» կամ «նոր ամրոց (բերդ)»:

## Աշխարհագրություն
Գտնվում է Մալակկա թերակղզու հյուսիսարևելյան մասում, Քելանտան գետի՝ Հարավչինական ծով թափվելու վայրի մերձակայքում, Թաիլանդի հետ Մալայզիայի պետական սահմանի մոտ։ Զբաղեցնում է 115,64 քառակուսի կիլոմետր տարածք:

## Կլիմա
Կոտա Բարուի կլիման բնութագրվում է որպես հասարակածային։ Չոր սեզոն չկա. տարվա բոլոր ամիսներին տեղումների քանակը կազմում է ավելի քան 60 մմ։ Առավել անձրևոտ է հոկտեմբեր-դեկտեմբեր ժամանակաշրջանը։ Տարեկան միջին տեղումների քանակը մոտավորապես 2500 մմ է։ Նոյեմբերից փետրվար ընկած ժամանակահատվածում, տարվա մնացած մասի համեմատ, սովորաբար մի փոքր ավելի զով է:

## Բնակչություն
2009 թվականի տվյալներով քաղաքի բնակչության թվաքանակը եղել է մոտավորապես 577.000. այդ ցուցանիշով Կոտա Բարուն Մալայզիայում զբաղեցնում է տասներորդ տեղը։ Քաղաքի բնակչության մոտ 70%-ը մուսուլմաններ են։

## Պատմություն
Բնակավայրը հիմնադրվել է Քելանտանի սուլթան Մուհամադ II-ի կողմից 1844 թվականին և այդ ժամանակվանից հանդիսացել է Քելանտանի մայրաքաղաքն ու արքայական նստավայրը:

## Տեսարժան վայրեր
Կոտա Բարուն ունի բազմաթիվ մզկիթներ, տարբեր թանգարաններ: Տեսարժան վայրերից են նաև թագավորական հին պալատը՝ յուրահատուկ ճարտարապետությամբ և քաղաքի կենտրոնում գտնվող նախկին թագավորական շենքերը։

## Նշանավոր կոտաբարուցիներ

* Ֆաթիմա Բուսու - մալայզիացի գրող
* Սուտունգ Ումար Ռս - մալայզիացի բանաստեղծ, արձակագիր և գրականագետ
* Ռոսեմ Սեմ - մալայզիացի ծաղրանկարիչ

## Քույր քաղաքներ

* Կասաոկա, Ճապոնիայի Օկայամա պրեֆեկտուրա

## Պատկերասրահ

Պատկեր:Kota_Bharu_Airport_Apron_View.jpg|link=Файл:Kota_Bharu_Airport_Apron_View.jpg|alt=Аэропорт Кота-Бару|Օդանավակայանը
Պատկեր:Around-Kota-Bharu-(19).jpg|link=Файл:Around-Kota-Bharu-(19).jpg|alt=Мечеть Кампунг-Лаут|Կապունգ Լաուտ մզկիթը
Պատկեր:Jalan_Parit_Dalam_KB.jpg|link=Файл:Jalan_Parit_Dalam_KB.jpg|alt=Джалан Парит Далам|ִՋալան Պարիտ Դալամը
Պատկեր:Sultan_Ismail_Petra_Arch,_Kota_Bharu.jpg|link=Файл:Sultan_Ismail_Petra_Arch,_Kota_Bharu.jpg|alt=Арка султана Исмаила Петра|Սուլթան Իսմաիլի կամարը
Kota Bharu clocktower.jpg|Ժամացույցով աշտարակը
KB Mall.jpg
Museum Kelantan - panoramio.jpg
TROIKAKB.jpg


## Ծանոթագրություններ

## Արտաքին հղումներ
* 
* 
* Kelantan at Tourism Malaysia
* 
* Путеводитель по Кота-Бару в Викигиде
* MPKB-BRI website

Կատեգորիա:Մալայզիայի քաղաքներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:1844 թվականին հիմնադրված բնակավայրեր
Կատեգորիա:Մալայզիայի բնակավայրեր
Կատեգորիա:1844 հիմնադրումներ Ասիայում
Կիլիան Ազար

**Կիլիան Ազար** (, ), բելգիացի ֆուտբոլիստ, «RWDM» ակումբի հարձակվող:

## Կենսագրություն
Ծնվել Է Լա Լուվիեր քաղաքում, բայց մեծացել է Բրեն լե Կոնտեում՝ Վալոնիա փոքրիկ քաղաքում։ Սերում է ֆուտբոլային ընտանիքից, նրա մայրը՝ Կատրինը և հայրը՝ Թիերին, նույնպես ֆուտբոլիստներ էին։ Հայրն իր կարիերայի մեծ մասն անցկացրել է «Լուվիերոս» կիսապրոֆեսիոնալ ակումբում Բելգիայի երկրորդ դիվիզիոնից՝ հենակետային կիսապաշտպանի դիրքում։ Մայրը Բելգիայի առաջին դիվիզիոնում հանդես էր գալիս հարձակվողի դիրքում, սակայն ստիպված էր ավարտել կարիերան Էդենով՝ Կիլիանի ավագ եղբորով հղիության երրորդ ամսում։ Խաղացողների կարիերան ավարտելուց հետո նրա ծնողները դարձել են ֆիզկուլտուրայի ուսուցիչներ։ 2009 թվականին Թիերին աշխատանքից հեռացել է, որպեսզի ավելի շատ ժամանակ հատկացնի իր երեխաներին։

Քիլիանն ընտանիքի չորս որդիներից երրորդն էր։ Նրա երկու ավագ եղբայրները՝ Էդենը (ծնված՝ 1991 թվականին) և Տորգանը (ծնված՝ 1993 թվականին), նույնպես պրոֆեսիոնալ ֆուտբոլիստներ են և հանդես են գալիս Բելգիայի հավաքականում, ընդ որում՝ Էդենը շատերի կողմից ճանաչվում է որպես աշխարհի լավագույն խաղացողներից մեկը։ Կրտսեր եղբայր Իտանը նույնպես զբաղվում է ֆուտբոլով:

## Ակումբային կարիերա
Ազարը բելգիական «Տյուբիզ» ակումբի սան է։ 2011 թվականին տեղափոխվել է ֆրանսիական «Լիլի» երիտասարդական թիմ, որտեղ անցկացրել է երկու տարի։ Պրոֆեսիոնալ մակարդակում նորամուտը նշել է 2013 թվականին «Ուայթ Սթար Բրյուսել» ակումբի կազմում։ Սեպտեմբերի 7-ին «Տյուբիզի» դեմ երկրորդ դիվիզիոնի խաղում 87-րդ րոպեին փոխարինել է Բազիլե դի Կարվալյուին: Ընդհանուր առմամբ, իր առաջին մրցաշրջանում անցկացրել է 4 հանդիպում: 2014 թվականին  պայմանագիր է կնքել Բելգիայի բարձրագույն խմբի «Զյուլտե-Վարեգ» ակումբի հետ, սակայն բարձրագույն խմբում անցկացրել է ընդամենը 2 հանդիպում, ինչպես նաև մասնակցել է Բելգիայի գավաթին և Եվրոպա Լիգայի ընտրական մրցաշարին:

2015 թվականին դարձել է հունգարական «Ույպեշտ» ակումբի խաղացող։ 2015/16 մրցաշրջանում եղել է թիմի հիմնական խաղացողը և Հունգարիայի առաջնությունում անցկացրել է 29 հանդիպում, որոնցում դարձել է 3 գոլի հեղինակ, ինչպես նաև հասել Է Հունգարիայի Գավաթի եզրափակիչ: Սակայն հաջորդ մրցաշրջանի մեծ մասը բաց է թողել վնասվածքի պատճառով։

2017 թվականին պայմանագիր է կնքել Լոնդոնի «Չելսիի» հետ: Անգլիական ակումբի կազմում հանդես է եկել հիմնականում պրոֆեսիոնալ զարգացման լիգայում, մինչև 23 տարեկանների առաջնությունում, ինչպես նաև պահեստայինների կազմում անցկացրել է 4 հանդիպում Անգլիայի ֆուտբոլային լիգայի գավաթում: 2017/18 մրցաշրջանը վարձավճարով անցկացրել է բելգիական «Սերկլ Բրյուգե» ակումբում: Վարձակալության ավարտից հետո թիմի հետ ստորագրել է լիարժեք պայմանագիր։

## Ծանոթագրություններ

 
Կատեգորիա:Անգլիայի լեգեոներ ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Կատեգորիա:Վասլանդ Բևերենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Մերիլ Աշլի

**Լինդա Միշել Մերիլ** (, ), հայտնի է որպես Մերիլ Աշլի, ամերիկացի նախկին բալետի պարուհի և ռեպետիտոր է։

1967 թվականին նա միացել է Նյու Յորք քաղաքի բալետին, 1977 թվականին առաջադրվել է որպես բալետի դերասան, իսկ 1997 թվականին թոշակի է անցել։ Նա վերջին պարուհիներից մեկն է, որն աշխատել է Ջորջ Բալանչինի հետ և շարունակել է նրա բեմադրությունները, քանի որ Բալանչինը դադարել է հանդես գալ:

## Վաղ տարիներ
Լինդա Միշել Մերիլը ծնվել է 1950 թվականի դեկտեմբերի 2-ին Մինեսոտա նահանգի Սեյնթ Փոլի քաղաքում և մեծացել է Վերմոնտ նահանգի Ռատլանդ քաղաքում: Նա 7 տարեկանում սկսել է բալետով զբաղվել։ 1964 թվականին՝ 13 տարեկան հասակում Լինդան ընդունվել է Ամերիկյան բալետի դպրոց՝ կրթաթոշակով։

## Կարիերա
1967 թվականին նա միացել է Նյու Յորքի քաղաքային բալետին՝ կատարելով իր դեբյուտը որպես կորդեբալետի պարուհի «A Midsummer Night's Dream» բալետում: Քանի որ Լինդա Մերիլ անունով մեկ այլ պարուհի կար, նա ելույթ է ունեցել Մերիլ Աշլի բեմական անունով։ 1974 թվականին ստացել է մենակատարի, իսկ 1977 թվականին՝ գլխավոր պարուհու կոչում։ Աշլին հայտնի էր իր արագությամբ։ Նա վերջին պարուհիներից էր, ով աշխատել է Ջորջ Բալանչինի հետ և նրա համար ստեղծել է երկու գլխավոր դեր՝ Բալլո դելլա Ռեգինա և Բալլադե։ Բալանչինը նրա համար վերակենդանացրել է նաև «*The Four Temperaments*» և «*Square Dance*» բալետային բեմադրությունները։ Մերիլը նաև դերեր է ստանձնել Ռոբինսի «Ռեքվիեմի կանտիկուլներ», Ռոբինսի և Թարփի «Բրամս/Հենդել» և Մարտինսի «Վախկոտ սիմետրիա» ֆիլմերում: Բալանչինի մյուս բալետները, որոնցով նա հայտնի էր, ներառում են *Բարոկկո կոնցերտը, Դոնիցետիի վարիացիաները, Գունոդի սիմֆոնիան և Շակոնը*:

Նյու Յորքի քաղաքային բալետից դուրս Աշլին նաև շրջագայել է Ժակ դ'Էմբուազի թատերախմբի հետ Ամերիկայի Միացյալ Նահանգներում և իր խմբի՝ Մերիլ Աշլիի և պարողների հետ Հավայան կղզիներում: Նա նաև կատարել է «Պակիտա» և «Քնած գեղեցկուհին» բալետները, Sadler's Wells թագավորական բալետի հետ (այժմ՝ Բիրմինգհեմյան թագավորական բալետ): Նրա «Պար Բալանշինի հետ» գիրքը լույս է տեսել 1984 թվականին։

Աշլին թոշակի է անցել 1997 թվականին՝ 47 տարեկան դառնալուց քիչ առաջ՝ 30 տարի պարելուց հետո։ Նա այդ ժամանակ Նյու Յորքի բալետի ամենաերկարակյաց պարուհին էր: Նա ընկերությունում մնացել է որպես ուսուցչուհի մինչև 2008 թվականը, այնուհետև անցել է ազատ մասնագետ՝ մարզելու Բալանչինի բալետներ այլ ընկերություններում: «Հրաժեշտի պար» վավերագրական ֆիլմը հետևում է նրան թոշակի անցնելուց տասը տարի անց՝ կապված իր պարային կարիերայի ընթացքում ստացած վնասվածքների հետ:

## Անձնական կյանքը
1974 թվականին Աշլին ամուսնացել է Միավորված Ազգերի Կազմակերպության լեզվաբան Կիբբի Ֆիցպատրիկի հետ։

## Ծանոթագրություններ

 
Կատեգորիա:21-րդ դարի ամերիկացիներ
Կատեգորիա:Ամերիկացի պարողներ
Հանս Վանակեն

**Հանս Վանակեն** (, ), բելգիացի ֆուտբոլիստ, «Բրյուգգե» ակումբի և Բելգիայի ազգային հավաքականի հարձակվող, կիսապաշտպան:

## Ակումբային կարիերա
Վանակենը նիդերլանդական «ՊՍՎ Էյնդհովենի» և «Լոմել Յունայթեդ» ակումբի սան է: 2010 թվականի հոկտեմբերի 17-ին «Մոնսի» դեմ խաղում վերջինիս կազմում նորամուտն է նշել Բելգիայի երկրորդ դիվիզիոնում։ Նոյեմբերի 13-ին «Բրյուսելի» դեմ խաղում խփել է առաջին գոլը «Լոմել Յունայթեդի» կազմում։ Հաջորդ երկու մրցաշրջաններում խփել է առնվազն 10 գնդակ և առաջնության լավագույն խաղացողներից մեկն էր:

2013 թվականի ամռանը տեղափոխվել է «Լոքերեն»։ Հուլիսի 28-ին «Անդերլեխտի» դեմ խաղում նորամուտն է նշել Բելգիայի ֆուտբոլի առաջնությունում։ Նույն խաղում Հանսը դուբլի հեղինակ է դարձել՝ առաջին գոլերը խփելով «Լոքերենի» կազմում: 2014 թվականի նոյեմբերի 27-ին լեհական «Լեգիայի» դեմ Եվրոպայի լիգայի խաղում աչքի է ընկել խփած գնդակով։ Նույն թվականին նվաճել է Բելգիայի գավաթը։

2015 թվականի ամռանը Վանակենը պայմանագիր է կնքել «Բրյուգգեի» հետ: Օգոստոսի 1-ին «Մեխելենի» դեմ խաղում նորամուտն է նշել նոր թիմում։ Նոյեմբերի 29-ին «Մեխելենի» դեմ խաղում  խփել է  առաջին գոլը «Բրյուգեի» կազմում։ Իր մեկնարկային խաղում օգնել  թիմին հաղթել առաջնությունում: 2018 թվականին կրկին դարձել է Բելգիայի չեմպիոն, ինչպես նաև ճանաչվել է տարվա ֆուտբոլիստ: 2018 թվականի նոյեմբերի 6-ին ֆրանսիական «Մոնակոյի» դեմ Չեմպիոնների լիգայի խաղում դուբլ է ձևակերպել։ 2018 թվականին դարձել է 21 գոլի և 21 գոլային փոխանցման հեղինակ՝ օգնելով իր թիմին նվաճել Բելգիայի չեմպիոնի և սուպերգավաթակրի 15-րդ տիտղոսը: 2019 թվականի հունվարի 16-ին ստացաել «Բելգիայի տարվա ֆուտբոլիստ» մրցանակը։ «Բրյուգգեի» հետ նոր պայմանագիր է կնքել 2019 թվականի օգոստոսի 9-ին, որը նախատեսված է մինչև 2024 թվականը:

## Միջազգային կարիերա
2018 թվականի սեպտեմբերի 7-ին Շոտլանդիայի հավաքականի դեմ ընկերական խաղում նորամուտն է նշել Բելգիայի հավաքականի կազմում՝ երկրորդ խաղակեսում փոխարինելով Էդեն Ազարին։

2022 թվականի նոյեմբերի 10-ին ընդգրկվել է Բելգիայի հավաքականի պաշտոնական հայտացուցակում՝ Քաթարում կայանալիք 2022 թվականի աշխարհի առաջնության խաղերին մասնակցելու համար։

## Ձեռքբերումներ
**Թիմային**

; «Լոքերեն»

* Բելգիայի գավաթի գավաթակիր՝ 2013/14

; «Բրյուգգե»

* Բելգիայի չեմպիոն (4)՝ 2015/16, 2017/18, 2019/20, 2020/21
* Բելգիայի սուպերգավաթակիր (2)՝ 2016, 2018

**Անհատական**

* Բելգիայի թագավորական ֆուտբոլային ասոցիացիայի վարկածով տարվա ֆուտբոլիստ (2)՝ 2018, 2019
* Տարվա պրոֆեսիոնալ ֆուտբոլիստ (2)՝ 2017/18, 2018/19

## Ծանոթագրություններ

## Արտաքին հղումներ
* Belgium stats at Belgian FA
* 

 
Կատեգորիա:Բելգիայի հավաքականի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Լոմելի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Ֆուտբոլի կիսապաշտպաններ
Ջաննի Բրունո

**Ջաննի Բրունո** (, ), բելգիացի ֆուտբոլիստ, «Էյուպսպոր» ակումբի հարձակվող:

## Կարիերա
### Ակումբային
Բրունոն Լիեժի «Ստանդարտի» և ֆրանսիական «Լիլի» սան է: «Լիլի» կազմում առաջին անգամ խաղացել է 2012 թվականի հունվարի 11-ին Լիոնի «Օլիմպիկի» դեմ լիգայի գավաթի խաղում։ 2012 թվականի հունվարի 15-ին Մարսելի «Օլիմպիկի» դեմ խաղում հարձակվողը նորամուտն է նշել Լիգա 1-ում։ Թիմի կազմում առաջին գոլը խփել է 2012 թվականի հունվարի 21-ին (Ֆրանսիայի Գավաթի 1/16 եզրափակչում «Կոմպիեն» սիրողական ֆուտբոլային ակումբի դարպասը)։

2012 թվականի նոյեմբերի 20-ին «ԲԱՏԷի» դեմ խաղում նորամուտն է նշել Չեմպիոնների լիգայում։ Այդ խաղում հարձակվողը բելառուսական ակումբի դարպասը գրավել էր Լյուկա Դինի փոխանցումից հետո։

2014 թվականի հուլիսի 30-ին ազատ գործակալի կարգավիճակով տեղափոխվել է «Էվիան»։ «Կանի» դեմ խաղում  նորամուտն է նշել ֆրանսիական ակումբում: Մի քանի ամիս անց նա վարձակալությամբ է տրվել Լիգա 1-ի «Լոռյան» ակումբին, իսկ 2016 թվականին վարձավճարով մեկնել է Սամարայի «Կռիլյա Սովետով» ակումբ։

2017 թվականի հուլիսի 3-ին «Բրյուգգեն» հայտարարել է Ջանիին իր ֆուտբոլային ակումբում ներգրավվելու մասին։ Պայմանագիրը նախատեսված էր մեկ մրցաշրջանի համար։

2021 թվականի հունիսի 11-ին «Զյուլտե-Վարեգեմի» կազմում 20 գոլ խփելուց հետո Բրունոն միացել է «Գենտին», որի պայմանագիրը նախատեսված է 3 տարի ժամկետով։

### Հավաքականում
Ջիանի Բրունոն հանդես է եկել Բելգիայի տարբեր տարիքի պատանեկան հավաքականներում։ Մինչև 17 տարեկանների հավաքականի կազմում մասնակցել է 2008 թվականի Եվրոպայի պատանեկան առաջնությանը:

2010-2012 թվականներին խաղացել է Բելգիայի երիտասարդական հավաքականում, որի կազմում մասնակցել է Եվրոպայի 2013 թվականի առաջնության ընտրական մրցաշարին (6 խաղ, 2 գոլ):

## Ծանոթագրություններ

Կատեգորիա:Բաստիայի ֆուտբոլիստներ
Կատեգորիա:Գենտի ֆուտբոլիստներ
Կատեգորիա:Զյուլտե Վարեգեմի ֆուտբոլիստներ
Կատեգորիա:Էվիանի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սենտ-Տրյուդենի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ալբերտ Ալեն

**Ալբերտ Արթուր Ալեն** (, , անգլիացի ֆուտբոլիստ և հարձակվող։ Նա առավել հայտնի է «Ասթոն Վիլա» ֆուտբոլային ակումբում իր ելույթներով։ Նա մեկ խաղ է անցկացրել Անգլիայի հավաքականի կազմում, որում դարձել է հեթ-տրիկի հեղինակ։

## Կենսագրություն
Բիրմինգհեմ նահանգի Ասթոն քաղաքում ծնված Ալենը սկսել է ֆուտբոլ խաղալ Սենտ Ֆիլիպս ֆուտբոլային ակումբում: 1884 թվականի օգոստոսին նա միացել է «Աստոն Վիլլա» ակումբին։ Այն ժամանակ կանոնավոր մրցաշրջան չի եղել, և ակումբները միայն ընկերական կամ գավաթային խաղեր էին անցկացնում։ Հայտնի է, որ 1886/87 մրցաշրջանում Ալենը Աստոն Վիլլայի կազմում անցկացրել է առնվազն 11 ընկերական հանդիպում և խփել 5 գոլ։ 1887 թվականի հոկտեմբերի 15-ին նա իր դեբյուտը նշեց «Աստոն Վիլլայի» կազմում պաշտոնական խաղում. դա Անգլիայի գավաթի խաղն էր Օլդբերի Թաունի դեմ։ Ընդհանուր առմամբ, 1887/88 մրցաշրջանում նա 4 հանդիպում է անցկացրել թիմի կազմում և 4 գոլ խփել Անգլիայի գավաթում։

1888 թվականի ապրիլի 7-ին Ալբերտ Ալենն իր միակ խաղն է անցկացրել Անգլիայի հավաքականի կազմում՝ Իռլանդիայի ֆուտբոլի ազգային հավաքականի դեմ, որում անգլիացիները հաղթել են հանդիպումը 5: 1 հաշվով: Ալենը հեթ-տրիկի հեղինակ է դարձել այդ խաղում։ Հաղթելով տնային առաջնության բոլոր երեք հանդիպումներում՝ Անգլիան միայնակ նվաճել է մրցաշարի տիտղոսը։

1888 թվականին ստեղծվել է Անգլիայի ֆուտբոլային լիգան։ 1888 թվականի սեպտեմբերի 8-ին Ալենն իր դեբյուտը նշել է «Վուլվերհեմփթոն Ուոնդերերսի» դեմ խաղում (ավարտվեց ոչ-ոքի՝ 1-1): 1888 թվականի սեպտեմբերի 15-ին նա խփել է իր առաջին գոլը ակումբի կազմում «Սթոքի» դեմ խաղում, իսկ նույն տարվա սեպտեմբերի 29-ին նա խփել է իր առաջին հեթ-տրիկը «Նոթս Քաունթիի» դեմ խաղում։ Ընդհանուր առմամբ, 1888/89 մրցաշրջանում նա թիմի կազմում անցկացրել է 24 հանդիպում և խփել 18 (այլ տվյալներով՝ 17 կամ 19) գոլ։

1889/90 մրցաշրջանում Ալենը 22 հանդիպում է անցկացրել թիմի կազմում և խփել 13 գոլ (ըստ այլ աղբյուրների՝ 24 հանդիպում և 12 գոլ ), ներառյալ հեթ-տրիկը Բերնլիի դեմ 1889 թվականի հոկտեմբերի 5-ին:

1890/91 մրցաշրջանում նա թիմի կազմում անցկացրել է ընդամենը 4 հանդիպում և դարձել 1 գոլի հեղինակ։ Ակումբի համար նրա վերջին խաղը Ֆուտբոլային լիգայի տնային հանդիպումն էր «Սանդերլենդի» դեմ 1890 թվականի դեկտեմբերի 26-ին։ Դրանից անմիջապես հետո Ալենը հայտարարել է, որ հեռանում է ֆուտբոլից հիվանդության պատճառով։

Նրան բնութագրում էին որպես «թեթև, բայց արդյունավետ հարձակվող», լավ արագությամբ, ուժով ու ճշգրտությամբ, գերազանցում էր «մեծ խաղերում»։

1899 թվականի հոկտեմբերին Ալբերտ Ալենը մահացել է տուբերկուլյոզից 32 տարեկան հասակում։

## Ծանոթագրություններ

## Արտաքին հղումներ
* Профиль футболиста на сайте England Football Online
* Профиль футболиста на сайте AVFC History
* Профиль футболиста на сайте Aston Villa Player Database

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Տուբերկուլոզից մահացածներ
Իզաբել Լական

**Իզաբել Լական** (,), ֆրանսիացի գրող և դերասանուհի:

## Կենսագրություն
Ծնվել է 1954 թվականի նոյեմբերի 7-ին Օ դը Սեն դեպարտամենտի Նյոյի-սյուր-Սեն քաղաքում՝ լրագրող և գրող Մաքս Օլիվյե-Լականի (1914-1983) և կորեուհի Փյոնգ-Յու Հենի ընտանիքում։ Չինարեն և կորեերեն է սովորել Լոնդոնի Արևելյան և աֆրիկյան հետազոտությունների դպրոցում և Փարիզի արևելյան լեզուների և մշակույթների ազգային ինստիտուտում:

1975 թվականին իր առաջնաելույթն է ունեցել կինոյում՝ Սիլվիա Կրիստելի հետ «Էմանուել 2» էրոտիկ ֆիլմում փոքրիկ դերով։ 1980 թվականին Կատրին Դենյովի, Ժերար Դեպարդիեի և Սերժ Գենսբուրի հետ կատարել է երկրորդական դերերից մեկը Կլոդ Բերիի «Ես քեզ սիրում եմ» մելոդրամայում։ 1983 թվականին նկարահանվել է Ժակ Դերեի «Օրենքից դուրս» քրեական ֆիլմում՝ Ժան-Պոլ Բելմոնդոյի գլխավոր դերում։ Հեռուստատեսությամբ խաղացել է «Կոմիսար Մեգրեի հետաքննությունը», «Վերջին հինգ րոպեները» սերիալներում, «Մարկ և Սոֆի» սիթքոմում, Ալեն Դելոնի հետ «Ֆաբիո Մոնտալե» դետեկտիվ մինի սերիալում և այլն։ Աշխատել է նաև «Դինաստիա» և «Թվին Փիքս» սերիալների կրկնօրինակման վրա։

1986 թվականին լույս է տեսել նրա առաջին վեպը՝ «Վիշապի համբույրը» ։ 

1987 թվականին հանդես է եկել որպես երգչուհի՝ թողարկելով «Baby Bop» սինգլը։ 1989 թվականին ձայնագրել է ևս մեկ սինգլ՝ «*Je t'aime»*, «*je t'aime»*։ Հաջորդ տարի թողարկվել է նրա նույն անունով մինի ալբոմը։

2003 թվականին պարգևատրվել է Սեվենսկի ակադեմիայի «Cabri d ' or» մրցանակով՝ «Անզեն մարդը» վեպի համար, որը լույս էր տեսել մեկ տարի առաջ «Սյոյ» հրատարակչությունում։

2003 թվականից երեք տարի աշխատել է «Քաղաքից դուրս» մշակութային հեռուստահաղորդման հաղորդավար () France 3 հեռուստաալիքում։

Մահացել է 2023 թվականի հունիսի 26-ին Փարիզում, 68 տարեկանում քաղցկեղից։ Դիակիզումից հետո աճյունն ամփոփվել է Գար դեպարտամենտի Մոնոբլե քաղաքի գերեզմանատան ընտանեկան դամբարանում։

## Մատենագիտություն
* 1986 — Վիշապի համբույրը (), վեպ
* 1988 — Երկնքի դուստրը (), վեպ
* 1988 — Գարնանային ձյուն (), Ժան-Մարի Գալյանի համահեղինակությամբ, վիպակ երեխաների համար
* 1990— Կապույտ փիղ (), վեպ
* 1991 — Արժանապատիվ աղջիկ (), վեպ
* 1992 — Հեռավոր դրախտային վայրեր (), Ժան-Մարի Գալյանի հետ համահեղինակությամբ, վեպ
* 1996— Կիմոնոյի գիշերներ (), Ժան-Մարի Գալյանի հետ համահեղինակությամբ, վեպ
* 1997— Մամբո Մամբո (), վեպ
* 1999 — Քենսինգտոն-սկվեր (), վեպ
* 2003 — Անզեն մարդը (), վեպ
* 2005— Ծաղիկների խանդը (), վեպ
* 2008 — Ամպերի ձեռնածություն (), վեպ
* 2010 — Անձնագիր դեպի Չեջու (), ուղեցույց
* 2012— Մարի Դյուրան. չկա կրոնական անհանդուրժողականություն(), կենսագրություն
* 2018 — Ստվեր ստվերների մեջ (), վեպ
* 2019— Ժորժ Սանդ։ Ոչ մի նախապաշարմունք (), կենսագրություն

## Ծանոթագրություններ

## Արտաքին հղումներ
* Изабель Лакан на сайте Discogs

Կատեգորիա:Քաղցկեղից մահացածներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգչուհիներ
Կատեգորիա:Ֆրանսիացի կին գրողներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի վիպասաններ
Նաթան Քոլինզ

**Նաթան Մայքլ Քոլինզ** (, ), իռլանդացի ֆուտբոլիստ, «Բրենտֆորդ» ակումբի և Իռլանդիայի ազգային հավաքականի կենտրոնական պաշտպան։

## Ակումբային կարիերա
Ֆուտբոլային կարիերան սկսել է իռլանդական «Չերրի Օրչարդ» ակումբում, որի կազմում նախկինում խաղացել են նրա հայրը՝ Դևիդը և Դիադա Իմոնը։ 2016 թվականի հունվարին սկաուտ Թոնի Բոուենի առաջարկությունից հետո միացել է անգլիական «Սթոք Սիթի» ակումբի ֆուտբոլային ակադեմիային։ 2019 թվականի ապրիլի 9-ին «Սուոնսի Սիթիի» դեմ խաղում նորամուտն է նշել «Վուլվերհեմփտոն Ուոնդերերսի» կազմում, իսկ 2023 թվականի հուլիսին տեղափոխվել է «Բրենտֆորդ» ակումբի համար ռեկորդային՝ 27 միլիոն եվրոյի դիմաց՝ պայմանագիր կնքելով 6+2 սխեմայով։

## Կարիերա հավաքականում
2016 թվականի հոկտեմբերի 17-ին Ղազախստանի հասակակիցների դեմ խաղում նորամուտն է նշել Իռլանդիայի մինչև 17 տարեկանների հավաքականում։

Հանդես է եկել նաև Իռլանդիայի մինչև 19 և մինչև 21 տարեկանների հավաքականներում։

2021 թվականի հոկտեմբերի 12-ին Քաթարի հավաքականի դեմ ընկերական խաղում նորամուտն է նշել Իռլանդիայի գլխավոր հավաքականում։

## Ծանոթագրություններ

## Արտաքին հղումներ
* Профиль футболиста  на официальном сайте ФК «Бернли»
* Профиль футболиста на сайте Футбольной ассоциации Ирландии
* Профиль футболиста на официальном сайте Премьер-лиги

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սթոք Սիթիի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Սոցիալ ինժեներական հարձակումներ

**Սոցիալ ինժեներական հարձակումներ**,  վնասակար գործողություններ են, որոնք իրականացվում են մարդկանց հետ փոխգործակցության միջոցով: Դրանք հիմնված են հոգեբանական մանիպուլյացիայի վրա՝ օգտվողներին խաբելու համար անվտանգության սխալներ թույլ տալու կամ զգայուն տեղեկատվություն բացահայտելու համար։

## Ընդհանուր տեսակներ
* Կեղծ խոստումները օգտագործվում են որպես խայծ, զոհերի ագահությունը կամ հետաքրքրասիրությունը գրգռելու և նրանց ծուղակի մեջ գցելու համար, իրենց անձնական տեղեկությունները հավաքելու կամ չարամիտ ծրագրեր տեղադրելու համար:
* Կեղծ սպառնալիքների ահազանգեր:
* Խարդախության պատրվակով հարձակվողը ներկայանում է որպես ղեկավար պաշտոն զբաղեցնող կամ ծանոթ անձ և հարցեր է տալիս զոհի ինքնությունը հաստատելու համար:
* Ֆիշինգի հարձակումները խրախուսում են զոհերին բացահայտել զգայուն տեղեկատվությունը, հետևել վնասակար կայքի հղմանը կամ բացել չարամիտ ծրագիր պարունակող հավելված:

## Հայտնի դեպքեր
2020 թվականի հոկտեմբեր ամսին Քևին Միտնիկը, իր ընթերցողներին ավելի զգույշ լինելու մասին բլոգային գրառում է կատարել վերջին տասնամյակի ամենահայտնի հարձակումների մասին։ Նրա ցուցակը ներառում էր՝
# 2013 թվական՝ երրորդ անձանց կողմից նպատակային ներթափանցում (Ֆիշինգ),
# Բիթքոինիի խարդախությունը թվիթերում 2020 թվականին (ահաբեկում),
# Հյուսիսային Կորեայի հարձակումը Սոնի ընկերության վրա 2014 թվականին (Ֆիշինգ),
# Էլեկտրոնային փոստի արտահոսք 2016 թվականի ԱՄՆ նախագահական ընտրություններում (չարամիտ ծրագրեր, թաքնված Ֆիշինգ),
# 2013 թվական՝ հաճախորդի հաշվի կոտրում (ֆիշինգային Էլ .փոստ)։

## Ծանոթագրություններ

Կատեգորիա:Հոգեբանական մանիպուլյացիա
Ուլքյու Ադաթեփե

**Ուլքյու Ադաթեփե** (, ), Մուստաֆա Քեմալ Աթաթուրքի որդեգրած ամենափոքր դուստրը։ Մինչև հինգ տարեկանը Աթաթուրքի հետ ապրել է Չանքայա ամրոցում։ Նա ուղեկցում էր իր հոգևոր հայր Աթաթուրքին երկրով մեկ շրջագայության ժամանակ, մինչև որ նա մահացավ և Ուլքյուն դարձավ երեխաների հանդեպ Աթաթուրքի սիրո խորհրդանիշը։

## Կյանք
Ուլքյուն Մուստաֆա Քեմալ Աթաթուրքի մոր՝ Զյուբեյդե Հանըմի և ֆրանսերենի ուսուցիչ և վարպետ Մեհմեդ Թահսին Չուքուրլուօղլույի որդեգրած աղջկա՝ Վասֆիե Հանըմի դուստրն է։ Սալոնիկից Վասֆիե Հանըմը, որին փոքր տարիքից մեծացրել է Զյուբեյդե Հանըմը, Զյուբեյդե Հանըմի մահից հետո որոշ ժամանակ մնացել է Մուստաֆա Քեմալ Աթաթուրքի քրոջ՝ Մաքբուլե Հանըմի մոտ։ Աթաթուրքը նրան ամուսնացրել է Մեհմեդ Թահսին բեյի հետ, ով Գազի Օրման Չիֆթլիղըի կայանի պետն էր։ Երբ Աթաթուրքն իմացավ, որ Վասֆիե Հանըմը և Մեհմեդ բեյը երեխա են ունենալու՝ անկախ սեռից, նա ցանկացավ, որ երեխային անվանեն Ուլքյու։ Աթաթուրքը Ուլքյուին տարավ Չանքայա առանձնատուն, երբ նա ինը ամսական էր, իսկ երբ մի փոքր մեծացավ, սկսեց նրան իր հետ տանել երկրային ճանապարհորդությունների։ Տարիներ շարունակ օգտագործվող հայտնի «Այբուբենի շապիկին» Աթաթուրքի խնդրանքով Իհափ Հուլուսիի նկարներն էին, որտեղ երևում էր, թե ինչպես է Աթաթուրքը տառեր սովորեցնում փոքրիկ Ուլքյուին։ Ուլքյուն դարձել է երեխաների հանդեպ Աթաթուրքի սիրո խորհրդանիշը։

Ուլքյուն հինգ տարեկան էր, երբ մահացավ նրա հոգևոր հայր Աթաթուրքը։ Աթաթուրքի մահից հետո ուսումը չի ավարտել։ Նա ամուսնացել է երիտասարդ տարիքում։ Նրա առաջին ամուսնությունը եղել է Ֆեթհի Դողանչայի (1923-1997) հետ՝ Աթաթուրքի մեկ այլ որդեգրած դստեր՝ Սաբիհա Գյոքչենի հորեղբոր որդու, ով եղել է լեյտենանտ, իսկ հետո՝ Քասթամոնուի պատգամավոր։ Այս ամուսնությունից նա երկու որդի ուներ։

Նրա երկրորդ ամուսնությունը եղել է նավթի վաճառական Յեշուա Բենսուսենի հետ 1962 թվականին։ Այս ամուսնությունը սենսացիա առաջացրեց, քանի որ նրա ամուսինը հրեա էր։ Երրորդ ամուսնությունը եղել է գործարար Օյքե Ադաթեփեի հետ։

## Մահ
Ուլքյու Ադաթեփեն իր կյանքն ապրել է Ստամբուլում ամուսնու՝ Օքյե Ադաթեփեի հետ։ Նա մահացել է 2012 թվականի օգոստոսի 1-ին Սաքարյա-Աքյազը ճանապարհին տեղի ունեցած ճանապարհատրանսպորտային պատահարից։ Նա թաղված է Զինջիրլիքույու գերեզմանատանը։

## Պատկերասրահ

Պատկեր:Gravestone of Ülkü Adatepe.jpg|Ուլքյու Ադաթեփեի գերեզմանը Ստամբուլի Զինջիրլիքույու գերեզմանատանը
Պատկեր:Mustafa Kemal Atatürk manevi kızı Ülkü ile Dolmabahçe Saray'ında. (20.09.1937).jpg|Մուստաֆա Քեմալ Աթաթուրքն իր որդեգրած դստեր՝ Ուլքյուի հետ Դոլմաբահչե պալատում (1937)
Պատկեր:Atatürk Ülkü ile orman çiftliğinde.jpg|Աթաթուրքը Ուլքյուի հետ անտառային տնտեսությունում
Պատկեր:Atatürk manevi kızı Ülkü ile birlikte.webm|Աթաթուրքը ժամանակ է անցկացնում Ուլքյուի հետ


## Ծանոթագրություններ

Կատեգորիա:Մուսթաֆա Քեմալ Աթաթուրք
Կամիլա Լեկբերգ

**Կամիլա Լեկբերգ** (,), շվեդ գրող։ Գրքերը թարգմանվել են ավելի քան 30 լեզուներով։ Ստեղծագործությունների հիման վրա նկարահանվել է շվեդական հեռուստասերիալ։

## Կենսագրություն
Ապագա արձակագիրը ծնվել է 1974 թվականի օգոստոսի 30-ին Շվեդիայի Ֆյելբակա փոքրիկ նավահանգստային քաղաքում: Վաղ սկսել է հետաքրքրվել գրականությամբ։ Արդեն մանկության տարիներին փորձել է ինքն իրեն գրողի դերում՝ հորինելով հեքիաթներ և վերապատմելով դրանք: Գյոտեբորգի համալսարանում սովորել է տնտեսագիտություն և մարքեթինգ և մի քանի տարի աշխատել է Ստոկհոլմում այդ ոլորտում։ Դետեկտիվ գրելու դասընթացներն ավարտելուց հետո 2002 թվականին լույս է տեսել առաջին վեպը՝ «Սառցե արքայադուստրը»։ Երեք տարի անց՝ «Քարոզիչը»: Այսպես ծնվել է երիտասարդ գրող Էրիկ Ֆալկի և ոստիկան Պատրիկ Հեդստրեմի մասին թրիլլերների շարքը։ Դետեկտիվներից բացի «Սուպեր Չարլի» մանկական գրքերի շարքի և երկու խոհարարական գրքերի հեղինակ է, որոնք գրել է հայտնի խոհարար Քրիստիան Հելլբերգի հետ համահեղինակությամբ։ 
thumb|left|Ֆյելբակա, փոքրիկ ծովափնյա բնակավայր, որտեղ ծնվել է Կամիլա Լեկբերգը, և որտեղ տեղի են ունենում նրա վեպերի հիմնական գործողությունը|167x167px

## Անձնական կյանք
Ապրում է Ստոկհոլմում երեք երեխաների հետ՝ Վիլլան և Մեյան՝ առաջին ամուսնությունից, և Չարլին՝ երկրորդ ամուսնությունից ոստիկան և հեռուստահաղորդավար Մարտին Մելինի հետ (ամուսնալուծվել են 2014 թվականին)։ Լեկբերգը ընթերցողներին խոստացել է, որ իր հերոսները, ի տարբերություն իրեն, չեն ամուսնալուծվի։ Բացի գրելուց, Լակբերգը ոսկերչական բիզնեսի և ձայնագրման լեյբլի համասեփականատեր է։ 2012 թվականին մասնակցել է *Let’s Dance* շոուին (նման է ռուսական «Dancing with the stars»-ին), որտեղ զբաղեցրել է չորրորդ տեղը։

## Քննադատություն և հետադարձ կապ
thumb|176x176px|2011 թվականին՝ գրող Գյոթեբորգի գրքի տոնավաճառում
Կամիլա Լեկբերգին անվանում են «շվեդական Ագաթա Քրիստի»։ 2014 թվականի համար նրա գրքերը թարգմանվել են 35 լեզուներով 55 երկրներում և հրատարակվել ընդհանուր 12 միլիոն օրինակով։ Լաքբերգի վեպերի հիմնական թեման ընտանեկան կյանքն ու ընտանեկան գաղտնիքներն են. տարբեր կերպարների (հիմնականում Էրիկայի և նրա ամուսնու՝ Պատրիկի) տեսանկյունից հետաքննության ցուցադրումը համակցված է անցյալի տեսարանների հետ, որոնք ցույց են տալիս տեղի ունեցած ողբերգության արմատները։ Գրողի խոստովանությամբ՝ ինքը մտածել է այդ խնդրի շուրջ, երբ պատահաբար իմացել է, որ իր հայրն ունեցել է կին և երեխա, որոնք ողբերգականորեն զոհվել են և ընտանիքում նրանց մասին երբեք չեն հիշատակել։ Քննադատները նշում են հերոսների կերպարների մանրակրկիտ մշակումը, հեղինակի ուշադրությունը առօրյա մանրամասներին։

## Մատենագիտություն

## Ծանոթագրություններ

## Արտաքին հղումներ
* Лучшие шведские детективы по мнению Камиллы Лэкберг
* Рецензия на роман «Укротитель львов»
* Убийство рождает бестселлеры

 
Կատեգորիա:20-րդ դարի գրողներ
Կատեգորիա:Գիտաֆանտաստիկ գրողներ
Կատեգորիա:Դետեկտիվ ժանրի գրողներ
Կատեգորիա:Շվեդ գործարարներ
Կատեգորիա:Շվեդ կին գրողներ
Կատեգորիա:Շվեդ կին վիպասաններ
Կատեգորիա:Շվեդ մանկագիրներ
Կատեգորիա:Շվեդ տնտեսագետներ
Կատեգորիա:Շվեդ ֆեմինիստներ
Մարկ Ռիպեր

**Մարկ Ռիպեր Ենսեն** (, ), դանիացի ֆուտբոլիստ, հանդես է եկել պաշտպանի դիրքում: Հայտնի է «Վեստ Հեմ Յունայթեդում», «Սելտիկում» և Դանիայի հավաքականում խաղերով: 1998 թվականի աշխարհի առաջնության և 1996 թվականի Եվրոպայի առաջնության մասնակից։

## Ակումբային կարիերա
Ծնվել է Ռեդովրում և 6 տարի շարունակ հայրենիքում հանդես է եկել «Օրհուսում» և «Բրոնդբյուում», որի հետ 1993 թվականին նվաճել է Դանիայի գավաթը: Նույն տարվա ձմռանը վարձավճարով տեղափոխվել է անգլիական «Վեստ Հեմ Յունայթեդ», որի ավարտից հետո ակումբը նրան գնել է 1 միլիոն ֆունտով: 1997 թվականին տեղափոխվել է շոտլանդական «Սելտիկ», որի հետ նվաճել է Շոտլանդիայի առաջնությունն ու գավաթը։ 1998 թվականին ծանր վնասվածք է ստացել, որի պատճառով ավարտել է կարիերան 2000 թվականին։

## Միջազգային կարիերա
1990 թվականի սեպտեմբերի 5-ին Շվեդիայի հավաքականի դեմ ընկերական խաղում նորամուտն է նշել Դանիայի հավաքականի կազմում։ Ակտիվ մասնակցություն է ունեցել 1994 թվականի աշխարհի առաջնության ընտրական հանդիպումներին, սակայն հավաքականը չի ընտրվել մրցաշարի համար: 1995 թվականին հավաքականի կազմում մեկնել է Ֆահդ թագավորի գավաթին՝ դառնալով նրա հաղթողը։ Մրցաշարում մասնակցել է Պորտուգալիայի, Թուրքիայի և Խորվաթիայի հավաքականների դեմ բոլոր երեք հանդիպումներին։ 1997 թվականի հունիսի 8-ին Բոսնիա և Հերցեգովինայի հավաքականի դեմ 1998 թվականի աշխարհի առաջնության որակավորման խաղում խփել է իր առաջին գոլը հավաքականում։ Ֆրանսիայում կայացած մրցաշարում հիմնական ֆուտբոլիստն էր և մասնակցել Է ՀԱՀ-ի, Ֆրանսիայի, Նիգերիայի, և Բրազիլիայի հավաքականների դեմ բոլոր 5 հանդիպումներին, իսկ Սաուդյան Արաբիայի դեմ խաղում խփել է հանդիպման միակ գոլը։ Մունդիալից հետո ավարտել է ֆուտբոլիստի կարիերան։

## Վիճակագրություն
### Հանդիպումները Դանիայի հավաքականի կազմում

**Ընդհանուր՝ 61 խաղ / 2 գոլ, 31 հաղթանակ, 14 ոչ-ոքի, 16 պարտություն:**

## Ձեռքբերումներ
«**Բրոնդբյու**»
* Դանիայի գավաթակիր՝ 1994
«**Սելթիկ**»
* Շոտլանդիայի ֆուտբոլի առաջնություն՝ 1998
* Շոտլանդիայի գավաթակիր՝ 1997
**Դանիա**
* Ֆահդ թագավորի գավաթի գավաթակիր՝ 1995

## Ծանոթագրություններ

## Արտաքին հղումներ
* Sporting-Heroes career statistics

 
Կատեգորիա:Անգլիայի լեգեոներ ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Ֆուտբոլի պաշտպաններ
Կենդանիների դասայնություն

**Կենդանիների դասայնություն**, գյուղատնտեսական կենդանիների բոնիտման դասերին պատկանելությունը, որը հաստատվում է հատկանիշների համալիր գնահատման արդյունքում։ Գյուղատնտեսական կենդանիների դասայնությունը որոշելիս հաշվի են առնվում ցեղը, զարգացումը, արտաքնատեսքը, մթերատվությունը, սերնդի ծագումը և որակը։ Բոնիտման հիմնական դասն 1ինն է (I)։ I դասին պատկանում են այն կենդանիները, որոնց տոհմային և մթերատվության որակները համապատասխանում են տվյալ տնտեսության կենդանիների մեծ մասի ունեցած միջին ցուցանիշների մակարդակին։ I դասին պատկանելու համար կենդանիների նվազագույն պահանջը, ըստ ցեղայնության և մթերատվության՝ կոչվում է ցեղի չափորոշիչ։ Առավել բարձրարժեք կենդանիները պատկանում են էլիտա և էլիտա-ռեկորդ դասերին։ Խեկ-ները և խոզերը պատկանում են հետևյալ դասերին՝ էլի տառեկորդ, էլիտա, I և II դաս, ձիերը՝ էլիտա, I և II դաս, ոչխարները՝ էլիտա, I և II դաս, թռչունները՝ էլիտա, I և II դաս։ Նվազագույն դասայնության ցուցանիշներին չհամապատասխանող կենդանիները դիտվում են որպես ոչ դասային։ Կենդանիներն արժեքավորվում են դասայնության հաշվարկների։

Կատեգորիա:Գյուղատնտեսություն
Կատեգորիա:Կենդանաբանություն
Արցախի Հանրապետության շքանշաններ

**Արցախի Հանրապետության շքանշաններ**, Արցախի Հանրապետության պարգևների տեսակ։ Հիմնադրվել են «Արցախի Հանրապետության պետական պարգևների և պատվավոր կոչումների մասին» օրենքով։ Համաձայն Արցախի Սահմանադրության 68-րդ հոդվածի 17-րդ կետի, Արցախի Հանրապետության շքանշաններով պարգևատրում է Արցախի նախագահը՝ դրանց վերաբերյալ հրապարակելով հրամանագրեր։

Արցախի Հանրապետությունում սահմանվել են «Ոսկե արծիվ», «Մարտական խաչ» 1-ին և 2-րդ աստիճանների, «Գրիգոր Լոաավորիչ», «Մեսրոպ Մաշտոց» շքանշանները։

## Շքանշաններն ըստ ավագության կարգի
### «Ոսկե արծիվ» շքանշան

«Ոսկե արծիվ» շքանշանը Արցախի Հանրապետության բարձրագույն պետական պարգևն է։ Հանձնվում է «Արցախի հերոս» բարձրագույն կոչմանն արժանացած անձանց։

### «Մարտական խաչ» 1-ին և 2-րդ աստիճանների

«Մարտական խաչ» 1-ին և 2-րդ աստիճանների շքանշաններով պարգևատրվում են Արցախի Հանրապետության պաշտպանության բանակի մարտիկներն ու սպաները՝ հայրենիքի պաշտպանության գործում ցուցաբերած բացառիկ արիության, անձնազոհության և հմտության համար։

### «Գրիգոր Լուսավորիչ» շքանշան

«Գրիգոր Լոաավորիչ» շքանշանով պարգևատրվում են Արցախի Հանրապետության բարօրությանը նպատակամղված բացառիկ ծառայությունների համար։

### «Մեսրոպ Մաշտոց» շքանշան

«Մեսրոպ Մաշտոց» շքանշանով պարգևատրվում են տնտեսության, գիտության, մշակույթի, առողջապահության ոլորտներում ունեցած ակնառու նվաճումների համար, որոնք նպաստում են Արցախի Հանրապետության ազգային կենսագործունեության և բարգավաճման առաջընթացին։

## Տես նաև
* Հայաստանի Հանրապետության շքանշաններ
* Արցախի Հանրապետության պարգևներ

Կատեգորիա:Արցախի Հանրապետության պետական պարգևներ
Կատեգորիա:Արցախի Հանրապետության շքանշաններ
Մարկ Գիու

**Մարկ Գիու Պաս** (, ) իսպանացի ֆուտբոլիստ, «Չելսի» ակումբի հարձակվող։

## Ակումբային կարիերա
### «Բարսելոնա»
Գիուն ծնվել է Գրանոլյերս քաղաքում, որտեղ սկսել է ֆուտբոլով զբաղվել «Բարսելոնայի» Սան-Սելոնի Բարս ֆան-ակումբում։ Նա «Բարսելոնայի» ակադեմիային միացել է 2013 թվականին։

2023 թվականի հունիսին Մարկը առաջին անգամ հրավիրվեց Բարսելոնայի հիմնական թիմի հանդիպումներին։ Նա ընդգրկվել է «Սելտա Վիգոյի» և ճապոնական «Վիսել Կոբեի» հետ նախամրցաշրջանային հանդիպումների հայտացուցակում։ Գիուն իր նորամուտը նշել է հիմնական թիմի կազմում «Վիսել Կոբեի» դեմ ընկերական խաղում՝ առաջին խաղակեսից հետո փոխարինելով Ռոբերտ Լևանդովսկուն։

2023 թվականի հոկտեմբերի 22-ին Գիուն պաշտոնապես նորամուտն է նշել «Բարսելոնայի» հիմնական թիմի կազմում Իսպանիայի առաջնության խաղում «Ատլետիկ Բիլբաո» ակումբի դեմ և խաղադաշտ դուրս գալուց 23 վայրկյան անց գոլ է խփել, որը հաղթանակ է բերել «կատալոնացիներին», իսկ Մարկը ճանաչվել է խաղի լավագույն խաղացող։ 2023 թվականի հոկտեմբերի 25-ին Գիուն առաջին անգամ խաղաց «Բարսելոնայի» կազմում ՈւԵՖԱ-ի Չեմպիոնների լիգայի «Շախտյորի» դեմ խաղում։ 2023 թվականի դեկտեմբերի 13-ին Գիուն խփել է իր առաջին գոլը ՈՒԵՖԱ-ի Չեմպիոնների լիգայի խաղում «Անտվերպենի» դեմ խաղում։

### «Չելսի»
2024 թվականի հուլիսի 1-ին Գիուն հինգամյա պայմանագիր է կնքել անգլիական «Չելսի» ակումբի հետ։ 2024 թվականի հուլիսի 25-ին Մարկը իր նորամուտը նշել է «Չելսիի» կազմում «Ռեքսեմի» դեմ ընկերական խաղում և գոլային փոխանցում կատարել։ 2024 թվականի օգոստոսի 1-ին Գիուն խփել է իր առաջին գոլը Կապույտների կազմում մեքսիկական «Ամերիկա» ակումբի դեմ ընկերական խաղում

## Կատարողական վիճակագրություն
### Ակումբային կարիերա

## Ձեռքբերումներ
### Աձնական
* Եվրոպայի մինչև 17 տարեկաններին առաջնության լավագույն ռմբարկու․ 2023
* Մինչև 17 տարեկանների Եվրոպայի առաջնության խորհրդանշական հավաքականի կազմում է. 2023

## Ծանոթագրություններ

Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայում ծնվածներ
Կատեգորիա:Լա Լիգայի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Արցախի ժողովրդի հիմնարար իրավունքների պաշտպանության հարցերով հանձնախումբ

**Արցախի ժողովրդի հիմնարար իրավունքների պաշտպանության հարցերով հանձնախումբ**, Արցախի Հանրապետության հիմնական քաղաքական ուժերի հետ համագործակցությամբ ստեղծված հանձնախումբ, որի նպատակն է Արցախի ժողովրդի հավաքական հայրենադարձության և հիմնարար այլ իրավունքների պաշտպանությունը։ Հանձնախումբը ստեղծվել է 2024 թվականի հունվարի 18-ին։ Հանձնախմբի աշխատանքների համակարգումն իրականացնում է Հայաստանի նախկին արտգործնախարար Վարդան Օսկանյանը:

## Պատմություն
Հանձնախումբը ձևավորվել է 2024 թվականի հունվարի 18-ին։ Հանձնախմբի անդամների առաջարկությամբ՝ Հայաստանի նախկին արտգործնախարար Վարդան Օսկանյանը համաձայնվել է համակարգել հանձնախմբի աշխատանքները։ Փետրվարի 2-ին հայտարարվում է հանձնախմբի նախնական կազմում գտնվող անդամների անունները, ովքեր ներկայացնում են՝ Արցախը, Հայաստանը, Արգենտինան, Բելգիան և ԱՄՆ-ն: Հետագայում՝ հանձնախմբի կազմը ընդլայնվելու է՝ ներառելով անհատների Ռուսաստանից և Մերձավոր Արևելքից:

## Հանձնախմբի նպատակներ
Հանձնախմբի գլխավոր խնդիրն է՝ միջազգային երաշխիքներով Արցախի ժողովրդի հավաքական հայրենադարձության և իր հայրենիքում ապահով, անվտանգ ու արժանապատիվ ապրելու իրավունքի պաշտպանությունը և հետապնդումը։

Հանձնախմբի տարածած հայտարարության մեջ ասվում է, որ «Արցախի ժողովուրդը ցեղասպանության սպառնալիքի տակ բռնի տեղահանված է իր տնից, հողից ու հայրենիքից և նրա բնական և անքակտելի իրավունքն է անխոչընդոտ վերադառնալ իր բնօրրանը, շարունակել բնականոն ժողովրդավարական կյանքը՝ իր լեզվի, մշակույթի, հոգևոր ժառանգության պահպանման, սեփականության վերատիրացման, զարգացման և կյանքի կազմակերպման՝ միջազգայնորեն ընդունելի նորմերով և սկզբունքներով։ Հակամարտության հետևանքով բռնի տեղահանվածների՝ իրենց հայրենիք կամավոր վերադառնալու իրավունքը ճանաչված է որպես միջազգային իրավունքի նորմ, որը հիմնավորվում է Մարդու իրավունքների համընդհանուր հռչակագրով, Քաղաքացիական և քաղաքական իրավունքների միջազգային կոնվենցիայով և տարածաշրջանային բազմաթիվ հռչակագրերով: Ավելին, 2023-ի նոյեմբերի 17-ին Արդարադատության միջազգային դատարանը վճռել է, որ Ադրբեջանի Հանրապետությունը պետք է ապահովի 2023-ի սեպտեմբերի 19-ից հետո Լեռնային Ղարաբաղը լքածների անվտանգ և անարգել վերադարձը»։

## Հանձնախմբի կառուցվածք
Հանձնախմբի անհատական կազմը բաղկացած է համակարգողից և անդամներից․

## Ծանոթագրություններ

Կատեգորիա:Արցախի կազմակերպություններ
Կատեգորիա:Հայաստանի կազմակերպություններ
Էլդեր Կոշտա

**Էլդեր Վանդեր Սոուզա դե Ազեվեդու ի Կոշտա** (, ), անգոլացի և պորտուգալացի ֆուտբոլիստ, կիսապաշտպան:

Պատանեկան և երիտասարդական հավաքականների մակարդակով հանդես է եկել Պորտուգալիայում, 2018 թվականին նույնիսկ խաղացել է ընկերական խաղում և մեկ գոլ է խփել հիմնական թիմի կազմում, սակայն 2021 թվականին որոշում է կայացրել հանդես գալ Անգոլայի հավաքականում։

## Ակումբային կարիերա
Կոստան «Բենֆիկայի» սան է։ 2015 թվականի հունվարի 19-ին մինչև մրցաշրջանի ավարտը վարձակալությամբ է տրվել Լա Կորունյայի «Դեպորտիվո» ակումբին։ Փետրվարի 6-ին «Էյբարի» դեմ խաղում նորամուտն է նշել Իսպանիայի առաջնությունում։

2015 թվականի հուլիսի 10-ին մեկ տարվա վարձակալությամբ տրվել է «Մոնակոյին»։ Նոյեմբերի 1-ին «Անժեի» դեմ խաղում նորամուտն է նշել Ֆրանսիայի առաջնությունում։ Նոյեմբերի 8-ին «Բորդոյի» դեմ խաղում առաջին գոլն է խփել «Մոնակոյի» կազմում։

2016 թվականի հուլիսի 29-ին վարձավճարով տեղափոխվել է անգլիական «Վուլվերհեմփթոն Ուոնդերերս» ակումբ, իսկ կես տարի անց (2017 թվականի հունվարի 30-ին) նոր ակումբը 15 միլիոն եվրոյով գնել է ֆուտբոլիստի նկատմամբ իրավունքները։

2019 թվականի հուլիսի 3-ին մինչև 2020 թվականի հունիսի վերջ՝ պարտադիր գնումով վարձակալության է հանձնվել «Լիդս Յունայթեդին»։ 2020 թվականի հուլիսի 1-ին «սիրամարգները» գնել են (ըստ Transfermarkt-ի տեղեկատվության՝ 17,7 միլիոն եվրոյով) «գայլերից» վարձակալած Էլդերի պայմանագիրը և պորտուգալացու հետ պայմանագիր կնքել մինչև 2024 թվականի ամառ։ 2021/22 մրցաշրջանի սկզբում Կոստան կրկին վարձավճարով տեղափոխվել է, այս անգամ՝ «Վալենսիա»։ 2022/23 մրցաշրջանը վարձավճարով անցկացրել է Սաուդյան Արաբիայի «Ալ Իթթիհադ» ակումբում, որտեղ խաղացել է իր նախկին մարզիչ Նունու Էշպիրիտու Սանտուի գլխավորությամբ։

## Միջազգային կարիերա
Խաղացել է Պորտուգալիայի տարբեր տարիքի երիտասարդական հավաքականներում։ 2013 թվականին Պորտուգալիայի Մ-19 հավաքականի կազմում մասնակցել է Եվրոպայի պատանեկան առաջնությանը, որտեղ նրանք հասել են կիսաեզրափակիչ: Կոստան մասնակցել է Իսպանիայի, Նիդերլանդներ և Սերբիայի դեմ խաղին։

2018 թվականի հոկտեմբերին Կոստան գլխավոր մարզիչ Ֆերնանդու Սանտուշը նրան հրավիրել է Պորտուգալիայի հավաքական: Հոկտեմբերի 14-ին ընկերական խաղ է անցկացրել Շոտլանդիայի հավաքականի հետ և աչքի ընկել խփած գոլով։

2021 թվականին Կոստան որոշել է հանդես գալ Անգոլայի հավաքականում։ 2021 թվականի մարտի 16-ին հրավիրվել էր Աֆրիկայի Ազգերի գավաթի ընտրական փուլի Գամբիայի և Գաբոնի թիմերի հետ խաղերին, սակայն այդ խաղերին չի մասնակցել։

## Վիճակագրություն
### Ակումբ

## Ծանոթագրություններ

 
Կատեգորիա:Բենֆիկայի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Տիբո Բաթեն

**Տիբո Բաթեն** (, ), բելգիացի ֆուտբոլիստ, հոլանդական «Գոու Ըհիդ Իգլզ» ակումբի հարձակվող, որը վարձավճարով հանդես է գալիս «Ռոդայում»:

## Ակումբային կարիերա
Բատենը «Բրյուգգե» ակումբի սան է։ 2021 թվականին ֆուտբոլիստը պայմանագիր է կնքել նիդերլանդական «ՆԵԿ-ի» հետ։ Փետրվարի 6-ին «MVV Maastricht-ի» դեմ խաղում նորամուտն է նշել Նիդերլանդների ֆուտբոլի առաջին դիվիզիոնում։ Մարտի 5-ին «Հելմոնդ Սպորտի» դեմ խաղում Տիբոն առաջին գոլն է խփել «ՆԵԿ-ի» կազմում։ Նույն թվականին վարձավճարով տեղափոխվել է իտալական «Տորինո», որտեղ հանդես է եկել պահեստայինների կազմում։

2022 թվականի ամռանը «Բերիշոտը» վարձակալել է ֆուտբոլիստին։ Օգոստոսի 13-ին «Վասլանդ-Բևերենի» դեմ խաղում նորամուտն է նշել Չելենջեր Պրո լիգայում։ Օգոստոսի 28-ին «Լյերսի» դեմ խաղում խփել է առաջին գոլը «Բերշոտի» կազմում։ Վարձակալության ավարտից հետո ակումբը գնել է ֆուտբոլիստի տրանսֆերը։

2023 թվականի ամռանը տեղափոխվել է «Գոու Ըհիդ Իգլզ»՝ կնքելով եռամյա պայմանագիր։ Տրանսֆերի արժեքը կազմել է 400 հազար եվրո։ Սեպտեմբերի 2-ին «Հերենվենի» դեմ խաղում  նորամուտն է նշել Նիդերլանդների ֆուտբոլի առաջնությունում։ Հոկտեմբերի 31-ին Նիդերլանդների ֆուտբոլի գավաթի խաղարկության «Կոնինկլեյկե ՔՖԿ-ի» դեմ խաղում առաջին գոլն է խփել «Գոու Ըհիդ Իգլզի» կազմում։

2024 թվականի օգոստոսի 30-ին մինչև մրցաշրջանի ավարտը վարձավճարով տեղափոխվել է «Ռոդա»։

## Միջազգային կարիերա
2019 թվականին Բելգիայի պատանեկան հավաքականի կազմում Իռլանդիայում մասնակցել է Եվրոպայի պատանեկան առաջնությանը: Նա մասնակցել է Իռլանդիայի, Չեխիա, Հունաստան, Նիդերլանդ և Հունգարիայի հավաքականի դեմ խաղին։ Հույների և չեխերի դեմ խաղում դարձել է 3 գոլի հեղինակ:

## Ծանոթագրություններ

Կատեգորիա:Բելգիացի ֆուտբոլիստներ
Կատեգորիա:ՆԵԿ-ի ֆուտբոլիստներ
Կատեգորիա:Տորինոյի ֆուտբոլիստներ